
DISSERTATIO  MEDICA 


INAtfGURALIS, 


DE 


CYNANCHE  TRACHEALI. 


SiQXJis  rogaverit  quaproptei:  ego  hoc  dissertatio¬ 


nis  meae  inauguralis  argumentum  selegerim,  illud 
respondeo,  quia,  praeter  multa  huic  morbo  propria 
indicia,  studioque  dignissima,  Optimum  exem¬ 
plum  praebet  quam  sit  efficax  ars  medicinalis,  qua 
vita  fortasse  charissimi  non  raro  servatur ;  ejus¬ 
dem  que  morbi  cum  plurima  exempla  viderim, 
donec  diu  in  oppido  maritimo  Britanniae  fui,  ne- 

mini  mirum  videri  debet,  quod  de  hoc,  cum  seri- 
bend^m  utique  fuerit,  scribere  constitui. 

Paulo  amplius  quam  quinquaginta  abhinc  an^ 
nos  hujus  vitii  veram  naturam  demonstravit  Dr 
Home  ;  quam  accuratissima  exquisitione,  summa 
diligentia  instituta,  indagaverat ;  ej usque  opinio-^ 
nes  usus  aliorum  jampridem  comprobavit.  Sola 
quidem  res  de  qua  recentiores  medici  ab  eo  dis¬ 
sentiunt,  est  quod  ad  morbi  sedem  ;  quam  hi  pu? 
tant  non  esse  in  glandulis  mucosis,  sed  in  ea 
membrana  quae  iter  obducit,  atque  ita  constans 
membranosam,  quae  in  aspera  arteria  reperitur, 
effusam  ^  lympham  esse  ex  vasis  inflammatis  ar¬ 
bitrantur,  neque,  ut  existimabat  Home,  solum 
mucum  vitiatum.  Post  tempora  autem  Doctoris 
Home,  curatio  morbi  plures  mutationes  subiit, 
non  modo  quod  ad  usum  submuriatis  hydrargyri, 
tartratisque  antimonii  pertinet,  sed  etiam  quia, 
sub  finem  morbi,  aspera  arteria  commode  nunc 
saepe  f  inciditur. 


•  *  “  Mr  C.  Bellas  Surg.  Observ.” — Dr  Cheynk 
on  the  Pathology  of  the  Larynx  and  Bronchiae.” 

•J*  Mr  Chevalter’s  Case,  Med,  Cbir,  Trans.” 

DE  MORBt  HISTORIA. 

>.  * 

Hoc  vitium  videtur  pueros  potissimum  afficerd, 
a  primo  ad  duodecimum  aunum^  raroque  aut  ante-, 
aut  post  id  tempus  se  ostendit;  ni^que  tameii 
non  interdum  adultos  homines,  atque  adeo  seneS 
infestat.  Hujus  generis  duo  exempla,  intra  unum 
annum,  ih  Valetudinario  apiid  Liverpool  accide¬ 
runt,  in  quibus  signa  propria  hujus  inali  manifes¬ 
tissima  fuerunt;  Neque  hoc  vitium  pfopnum  esse 
videtur  ulli  locb  coelove ;  siquidem  non  modo  in 
caetera  Europa,  sed  etiam  Africa  atque  America, 
plane  ideiii  morbus  vulgaris  est.  Veruntameii 
'Saepius  fortasse  locis  septentrionalibus  quanl  aiis- 
tralibus  occurrit ;  diciturque  ab  Home  atque 
aliis,  saepius  in  locis  matitimis  qualn  mediterra- 
'iieis  se  ostendere ;  unde  licet  fortasse  existimare, 
aera  ex  mari  quandam  proprietatem  habere  ad 
morbum  faciendum.  Ex  iis  autem  qui  afficiantur 
plerique  rubicundi  pulchrique  sunt ;  sole tque  mor¬ 
bus  saepe  eos  repetere  quos  semel  affecit,  usque  ad 

annum  duodecimum  vel  decimum  quartum,  quo 
tempore  corpus  eam  mutationem  subire  videtur, 
qua  ab  accessionibus  ejus  postea  tutum  redditur. 
Quod  si  morbus  interdum  publice  grassatur,  ta¬ 
men  nibil  est  cur  putemus  eum  contagiosum  esse: 
ego  ipse  vidi  plures  familias  simul  affici,  etsi  longe 
inter  se  distarent.  Videtur  autem  morbus  magis 
urgere  hieme  vereque  ;  ideo  fortasse  quia  tunc 
creberrimae  mutationes  tempestatis  sunt,  et  quia 
frigus  humorque  tunc  magis  quam  per  menses 
aestivos  vexant.  At  puer,  ubi  afficitur,  primum 

languore  affici  videtur,  sodalesque  morosus  deserit, 
¥ 

cibumque  fastidit.  Secundo  die  cutis  praeter  na¬ 
turam  incalet;  facies  rubet;  lingua  albida  est, 
pulsusque  celeres  et  duri ;  his  accedit  nausea  in¬ 
terdum  que  vomitus.  Tertio  autem  die,  praeter 
haec  signa,  plus  minus  rigiditatis  est  apud  guttur 
cervicemque,  cum  raucitate  levi,  quae,  tussim  aspe¬ 
ritudinemque  faucium  excitare  videtur.  Inse- 
quente  nocte,  aut  postridie,  proprius  sonus,  et  inter 
loquendum  et  tussiendum,  notabilis  est ;  tussis¬ 
que  nunc  sicca  asperaque  et  brevis  est.  Ut  febris 
autem  procedit,  difficultas  spirandi  magis  magis¬ 
que  urget,  et  pectus  attollitur  et  demittitur  ere- 

brius  et  distinctius  quam  pro  natura.  Subinde 
tussis  quasi  latrans  auditur ;  cujus  sonus  tam  pro¬ 
prius  est,  ut  qui  semel  audivit  nunquam  postea 
falli  possit ;  a  quibusdam  autem  dicitur  quasi  per 
fistulam  aeneam  procedere,  vel  repraesentare  .la^ 
tratus  canis,  aut  galli  cantus.  Nunc  tero  vultus 
majorem  solicitudinem  exprimit;  facies  vehe^ 
menter  rubet ;  oculi  suffusi  sunt  et  illacbrymant ; 
pulsus  crebri  et  imbecilli  sunt ;  cutis  arida  cali¬ 
daque,  lingua  aspera,  sitisque  magna.  Hoc  tem¬ 
pore  urina  fere*  limpida  estj  interdum  tamen 
rubra.  Sub  inspiratione  sonus  sibilans  editur; 
quasi  iter  aeris  constringatur.  Vox  sensim  acu* 
tiorj  tussisque  magis  sonora  redditur ;  interdum 
aspera  arteria  leviter  intumet,  digitisque  admotis 
dolet.  Post  crebros  conatus  ad  pituitam  ejicien¬ 
dam',  quae  videtur  glottidi  adhaerescere,  accedit 
fatigatio  cum  sopore ;  ex  quo  tamen  puer  subito 
expergisci  solet,  sensu  quasi  strangulationis,  quae 
summum  terrorem  in  vultu  exprimit.  j 


•  Dr  Home’s  Inquiry  into  the  Nature,  &c.  of 
Croup.”  ■ 


DISSERTATIO  MEt)lC'A 


Quod  si  ante  quartum  diem  morbus  non  leni^ 
tur,  haec  omnia  ingravescunt :  spiritus  summo  do¬ 
lore  laboreque  ducitur ;  vultus  labiaque  in  tument 
et  livescunt  ;  oculi  eminent ;  pulsus  celeres  infir- 
mique  et  inordinati  sunt ;  manus  pedesque  tumi¬ 
di,  materiaque  purulenta,  cum  pituita  et  portio¬ 
nibus  quasi  membranae,  aliqua  ex  parte  solutae, 
subinde  ejiciuntur ;  quod  quoties  accidit,  agitatio 
convulsiva  fit,  sub  qua  puer  periturus  esse  vide¬ 
tur,  tandemque,  postea  quam  saepe  frustra  cona¬ 
tus  est  spiritum  ducere,  interimitur*  Annotatum 
est  urinam  paulo  ante  mortem,  vel  postea  quam 
materia  ejecta  est,  turbidam  esse,  interdumque 
aliquid  lateritii  coloris  demittere.  Quartus  autem 
dies  fere  is  est  qtio  aeger  tollitur,  si  nulla  remedia 
adhibita  fuerunt,  vel  si  omnia  superavit ;  inter¬ 
dum  tamen  subito  rapit,  vel  ipse  post  biduum 
finitur :  quod  ad  haec  omnia,  multum  ex  modo 
inflammationis,  vehementiaque  spasmi,  et  viribus, 
aetate  habituque  pueri  pendet. 

Saepe  quoque  accidit  ut  tussis  voxque  clangens, 
quae  tam  propriae  huic  morbo  sunt,  inter  prima 
signa  mali  sint,  neque  praecedit  aut  febris  aut  ca- 
tarrhus.  Puer,  igitur,  mali  sui  inscius,  cuiii  so- 

dalibus  versatur,  sumitque  cibum  et  potionem, 
sine  ullo  manifesto  incommodo,  usque  ad  paucas 
horas  ante  mortem;  vel  per  noctem  difficultate 
spirandi  corripitur,  quam  sequuntur  conatus  con-. 
vulsi  vi  ad  spiritum  ducendum,  qui,  nisi  mature 
sublevantur,  puerum  protinus  extinguunt. 


DE  MORTUORUM  EX  HOC  MORBO 

SECTIONE. 


Corpora  eorum  qui  ex  Cynanche  Tracheali 
mortui  sunt,  ostendunt  quasdam  notas  externas* 
similes  iis  quae  in  mortuis  ex  submersione  stran¬ 
gulatione  ve  reperiuntur.  Labia,  faciesque  et  coh 
Ium  intument ;  oculi  turgent  et  rubent ;  et  ple¬ 
rumque  aspectus  pallidus  lividusque  est ;  ad  haec, 
manus  cruraque  interdum  tument.  Arteria  aspera 
partesque  vicinae  tumidiores  solito  fere' sunt;  ve¬ 
rum  hoc  non  perpetuum  est.  Fauces  rubent,  lym¬ 
phaque  conteguntur.  A  parte  interiore  asperi 
arteriae,  ibi  ubi  cum  larynge  committitur,  crusta 
densa  membranosaque  et  tenax,  inagisque  aut 


8 


DISSERTATIO  MEDICA 


minus  crassa,  viam  implet :  haec  nova  tunica  us¬ 
que  ad  bronchia  saepe  extenditur,  et  per  eorum 
ramos  interdum  serpit.  Membrana  laryngis  quo¬ 
que  crassa  est,  plusque  minus  crusta  obducitur ; 
praeter  vero  alienam  materiam  modo  descriptam, 
fere  magna  copia  est  puris,  spumante  muco  com-r 
mixti,  cujus  pars  est  inter  novam  membranam 
propriamque  viae  tunicam,  atque  pars  in  ima  parte 
ejusdem,  ita  ut  bronchos  ramulosque  eorum  mi-, 
nutissimos  impleat.  Cellulae  quoque  pulmonis 
eadem  materia  infarciuntur ;  hic  vero,  quia  san^ 
guine  commiscetur,  qui  venit  ex  vasis  juxta  ex¬ 
tremos  hos  tubulos  materia  rubrioris  obscurioris- 
que  coloris  est.  Accedit  quoque,  lenis  rubor  tu¬ 
nicae  interioris  asperae  arteriae,  sic  tamen  ut  nulla, 
neque  exulceratio,  neque  ad  gangraenam  procli¬ 
vitas,  hic  annotata  sit ;  crassior  tamen  est,  inter- 
dumque  maculis  distinguitur,  quae  etiam  in.  lym¬ 
pha  coagulata  aspiciuntur.  At  nova  membrana 
plurimum  in  densitate,  pariter  atque  colore,  va¬ 
riat  ;  interdum  ^modum  tenax  firmaque  est,  et 

i 

ad  lineas  tres  quatuorve  crassa,  ita  ut  cylindrum 
integrum  intra  asperiam  arteriam  faciat ;  inter¬ 
dum  mollior  est,  dependetque  modo  habenarun> 

aut  filorum,  quae  saepe  excreantur.  Color  vel  fla¬ 
vus  subfuscusve,  aut  pallidus,  aut  obscurus,  aut 
pro  sede  varius  est.  Non  raro  quidem  totum  iter 
muco  puri  commixto  intercluditur,  sic  ut  tenax 
membrana,  quam  modo  descripsi,  plane  desidere¬ 
tur.  Pltirima  autem  pulcherrima  exempla  hujus¬ 
modi  in  aspera  arteria  crustae,  in  refertissimo  illo 
musaeo  Caroli  Bell  aspiciuntur ;  in  nonnullis 
ex  quibus  via  plane  occluditur,  a  larynge  ad 
bronchia  usque,  ita  ut  admodum  exiguum  spa¬ 
tium  transeunti  aeri  relinquatur,  etsi  satis  ad 
spiritum  ducendum,  nisi  fortasse  cellulae  aeris 
materia  aliena  implerentur,  unde  demum  ple¬ 
rumque  strangulatio  accidit.  Sequitur  ut  pulmo 
ita  impletus  non  collabi tur,  ubi  aeri  objicitur. 

j. 

Secundum  Doctorem  Baillie  aliosque,  post  ve¬ 
tustum  morbum,  pulmo  admodum  inflammatus 
reperiri  solet ;  idque  accidit  ubi  aeger  nullum  do¬ 
lorem  in  pectore  conquestus  est. 

DE  RATIONE  DISCERNENDI  INTER  HUNC 
ALIOSQUE  MORBOS. 

Plurimum  pertinet  ad  rem  posse  dijudicare 
inter  Cynanchem  Trachealem  aliosque  quosdam 
morbos,  qui  quasdam  communia  signa  ostendunt. 
Praecipua  autem  signa  propria  prioris  pertinent 
ad  vocem  tussimque  et  spiritum  ;  simulque  quae¬ 
dam  leniora  discrimina  sunt,  unde  hoc  a  caeteris 
malis  discernimus. 

Verisimile  quidem  est  antiquos  interdum  hunc 
morbum  pro  simplici  Catarrho  sumpsisse,  ex  sono 
sibilante,  tussi,  muci  expuitione  et  febre  quae  in 
utroque  accedunt.  Summum  vero  discrimen  in 
singulis  ex  his  notis  accidit.  Vox  acuta  est  in 
Cynanche  Tracheali,  tussisque  habet  sonum  clan¬ 
gentem  sibi  proprium ;  ad  haec,  spiritus  gravior 
est,  pulsus  frequentes  et  imbecilli,  quae  satis  fere 
sunt  ad  hunc  morbum  a  catarrho  discernendum. 

Plurima  autem  signa  communia  Pertussi  Cy- 
nanchique  Tracheali  sunt,  qualis  est  is  sonus 

clangens,  qui  post  singulas  accessiones  tussiendi 
editur,  ex  longa  difficilique  aeris  inspiratione,  qui 
videtur  transmitti  per  tubum  coarctatum.  .  Is 
autem  proprius  sonus,  ‘‘  hooping”  vocatus  est ; 
distat  vero  multum  a  proprio  sono  sub  Cynanche 
Tracheali  edito;  siquidem  hic  ex  aeris*  expira- 
tione  movetur,  breviorque  est.  Praeterea,  magis 
adhuc  discrimen  est  modo  quo  tussis  accedit  et 
decedit.  In  Pertussi  subito  venit,  vehemens  est, 
sonoras  inspirationes  movet,  postque  breve  tempus 
aegrum  fatigatum  dimittit,  qui  integer  postea  per 
longum  tempus  restat..  Haec  igitur,  simul  cum 
natura  contagiosa  hujus  mali,  a  Cynanche  Tra¬ 
cheali  facile  discernunt. 

Inter  hunc  morbum  vero  et  Cynanchen  laryn- 
gaeam,  putaremus  discrimina  minus  manifesta 
fore ;  tamen  ex  recentioribus  experimentis  vide¬ 
tur  summum  discrimen  subesse  quoque  inter 
mala  laryngis  asperaeque  arteriae.  In  Cynanche* 
igitur  laryngaea^  fauces  quodammodo  intument 
rubentque,  plusque  aut  minus  doloris  ardentis  in 


*  ‘‘  Burns’  Midwifery.” 

larynge  est.  Non  sine  dolore  quoque  devoratur ; 
vox  .susurrat,  vixque  audiri  potest ;  neque  tussis 
sonum  proprium  Cynanchi  Tracheali  edit.  Quod 
si  morbus  adultos  afficit,  (id  quod  saepissime  ac¬ 
cidit),  plerumque  ex  aut  syphilide  aut  hydrargyro 
proficiscitur,  quae  Cynanchem  Trachealem  nun¬ 
quam  concitant. 

Quoniam  vero  Asthma  acutum  infantum,  sive 
Cynanche  Trachealis  spasmodica,  incipit  a  sum- 
ma  difficultate  spirandi,  crebrisque  agitationibus 
ad  spiritum  ducendum,  non  dissimilibus  iis  quae 
accidunt  ubi  aeris  introitus  corpore  alieno  inter¬ 
cluditur,  possumus  primum  suspicari  effusionem 
jam  evenisse,  memhranamque  novam  aliquam 
partem  asperae  arteriae  jam  occupare.  Ab  hoc 
casu  autem  discernitur  subita  accessione,  quam 
nulla  febris  praecessit,  signorum  remissione,  et  quia 
neque  sopor,  neque  febris,  neque  excreatio  muci 
comitantur. 

DE  PR^SAGIO  IN  HOC  MORBO. 

Quoniam  necessarii  aegri  nihil  saepius  magisve 
solicite  ex  medico  quaerunt,  quam  de  modo  peri¬ 
culi,  plurimum  interest  ut  cognoscat  notas  unde 
hoc  colligere  possit.  Igitur  si  aeger  febriculam 
lenem  habet,  si  tussis  soluta  est,  sputumque  fa¬ 
cile,  si  mens  hilaris  est,  neque  puer  soporari  vult, 
praedicere  possumus  morbum  tutum  fore.  Quod 
si  rursus  summus  angor  est,  qui  ostendit  grave 
impedimentum  spiritus,  si  labra  intument  livida- 
que  sunt,  si  spiritus  laborat,  tussis  aspera  et  so¬ 
nora  est,  saepeque  redit  ita  ut  nihil  ejiciat,  pue¬ 
rum  in  praecipiti  esse  merito  judicamus.  At  signa 

quae  instantem  mortem  protinus  antecedunt,  haec 

* 

sunt ;  pulsus  exigui  sunt,  interdumque  intermit¬ 
tentes,  summus  languor  universum  corpus  occu¬ 
pat,  puer  materiam  extussire  nequit,  quae  glottidi 
ita  adhaeret  ut  vehementer  exasperat;  ad  haec, 
valide  quidem,  frustra  tamen,  ad  spiritum  ducen¬ 
dum  luctatur. 

DE  CAUSIS  QUM  HUNC  MORBUM 

MOVENT. 


Ut  in  caeteris  omnibus  disciplinis,  ita  in  medi¬ 
cina  necessarium  est,  quo  certa  atque  stabilita 
sit,  ut  non  modo  res  ipsas,  sed  causas  rerum  quo¬ 
que  perscrutemur ;  manifestum  enim  est  eo  meli¬ 
orem  morbi  curationem  fore,  quo  melius  causas 
ejus  primum  exquisivimus.  Neque  enim  experi¬ 
mentis  solis,  ad  modum  curandi  deprehendendum, 
confidendum  est,  modo  empiricorum;  sed  ratio 
quoque  adhibenda  est,  si  volumus  morbos  com^ 
mode  curare.  Antequam  vero  causas  Cynanches 
Trachealis  proponimus,  dicere  oportet,  signa  post 
mortem  non  semper  respondere  testimoniis  morbi; 
hunc  igitur  divisum  fuisse  in  duas  species,  qua¬ 
rum  alteram  Cynanchen  Trachealem  Inflamma¬ 
toriam,  alteram  Spasmodicam,  vocant.  Prior 
autem  ideo  Inflammatoria  vocatur,  quia  causa, 
unde  signa  protinus  proficiscuntur,  putatur  esse 
inflammatio  membranae  quae  asperam  arteriam 

vicinasque  partes  obducit ;  posterior  Spasmodica, 
quia  ex  spasmi  glottidis  spiritus  intercluditur, 
saepeque  puer  extinguitur,  ita  ut  nullum  vesti¬ 
gium  mali  post  mortem  reperiatur.  Ex  signis 
vero  post  mortem  quae  jam  proposita  sunt,  maxi- 
meque  ex  puris  generatione  lymphaeque  coagula- 
bilis  effusione,  ex  asperae  arteriae  laryngisque  ru¬ 
bore,  simulque  ex  omnibus  signis  quae  per  vitam 
se  ostendunt,  (qualia  sunt  calor  irritatioque  et 
molestia  circa  guttur),  ex  faciei  rubore,  siti,  lin¬ 
gua  albida,  pulsu  duro,  et  denique  ex  crusta  co¬ 
riacea  quas  missum  sanguinem  in  hoc  morbo  con¬ 
tegit,  recte  judicamus  unam  certe  speciem  ex 
inflammatione  proficisci.  Effectus  autem  hujus 
actionis  inordinatas  vasorum  est  effusio  materias, 
quas  membranam  repraesentat,  similisque  est  iis 
quas  interdum  repertae  sunt  inter  viscera  post  eo¬ 
rum  inflammationem.  Utcunque  vero  exigua 
hasc  membrana  primum  sit,  tamen  satis  esse  po¬ 
test,  ad  multum  irritationis  movendum,  atque  ita 
ad  excitandam  majorem  effusionem,  donec  tandem 
iter  plane  intercluditur.  Hujus  autem  corporis 
alieni  irritatio  ad  laryngem  cito  serpit,  unde  con- 
vulsiones,  crebrique  conatus  ad  spirandum,  qui. 

sub  finem  morbi,  summum  impedimentum  aeris 
transeuntis  per  glottidem  ostendunt.  At  in  al¬ 
tera  specie,  sive  Spasmodica,  nulla  ex  his  signis, 
neque  in  aspera  arteria,  neque  larynge,  deprehen¬ 
duntur;  tamen  sanguis  fere  in  pulmone  effundi¬ 
tur,  spiritusque  impeditur,  quo  minus  in  pectus 
descendat,  contractione  spasmodica  glottidis.  Quse 
igitur  sit  causa  hujus  irritationis  debet  primum 
quaeri  siquidem  curatio  felix  hujus  speciei  morbi 
ex  hac  omnino  pendeat.  Pari  ratione  qua  judi¬ 
camus  plures  alias  corruptas  actiones  partium  re¬ 
motarum  ex  vitiata  actione  organorum  quae  con¬ 
coctioni  inserviunt  proficisci,  hoc  quoque  ma¬ 
lum  ex  eadem  causa  non  raro  excitari  existima¬ 
tur  ;  itaque  dentitioni  vermibusque  et  iis  simili¬ 
bus,  interdum  refertur.  Dictum*  est  quoque  in¬ 
terdum  moveri  posse  irritatione  basis  cerebri,  vel 
originum  eorum  nervorum  qui  ad  guttur  ferun¬ 
tur,  maxime  recurrentis,  cui  plurimum  ad  hunc 
morbum  faciendum  quibusdam  tribuitur. 

Haec  igitur  de  causa  proxima,  ut  dicitur,  morbi ; 


“  BuaNs"*  Midwifery.” 

venio  nunc  ad  eas  quse  corpus  obnoxium  huic 
reddunt.  Ex  his  igitur  aetatem  infantilem  jure 
collocamus ;  et  cum  eos  infantes  potissimum  affi¬ 
ciat  qui  modo  sugere  desierunt,  licet  existimare 
aliquid  organis  tunc  temporis  inesse  quod  morbo 
maxime  opportuna  reddit.  Cujusmodi  vero  hoc 
sit,  nondum  plane  deprehensum  est ;  novimus  ta¬ 
men  hac  aetate  mobilitatem  omnium  texturarum 
corporis  majorem  esse,  easdem  que  omnibus  noxis 
citius  certiusve  affici,  quam  ubi  aetas  paulum  pro¬ 
cessit,  ubi  sensus  magis  hebetescit.  Est  quoque 
alia  causa  unde  aspera  arteria  opportuna  inflam¬ 
mationi  redditur,  eaque  est  conditio  quae  relin¬ 
quitur  post  catarrhum  rubeolamque  et  pertussim; 
neque  enim  raro  Cynanche  Trachealis  haec  omnia 
mala  subsequitur.  Notandum  quoque  est,  quem 
hic  morbus  semel  affecit,  eum  saepius  repetere  so¬ 
lere  ;  ad  haec,  pueros  pleni  habitus  corporis,  cum 
cute  pulchra  et  rubicundula  (uti  dixi),  saepissime 
opprimit.  At  spasmodica  specie  morbi  puellae 
saepius  quam  pueri  conflictantur;  ideo  fortasse 
quia  cerebrum  reliquumque  genus  nervosum  ma¬ 
gis  irritabile  est,  per  mutationes  quas  earum  cor¬ 
pora  subeunt,  quam  in  pueris. 

Quod  ad  causas  vero  excitantes  pertinet,  prae¬ 
cipua  frigus  est,  sive  protinus  ad  organa  spiritus 
admovetur,  sive  ad  summam  cutem :  quod  si  vero 
frigori  humor  accedit,^  perniciosissimum  esse  judi¬ 
catur.  Morbus  vero  magis  urgere  locis  maritimis, 
eorum  que  vicinia,  quam  mediterraneis  putatur; 
ideo  quia  venti,  qui  a  mare  flantur,  secum  vehunt 
portionem  materiae  salsae,  quae  ubi  membranis 
gutturis  admovetur,  movet  tantam  irritationem 
ut  inflammationem  concitet..  Hoc  vero  minus 
certum  est ;  satis  tamen  certum,  morbum  non  raro 
accidere  longe  a  mari ;  unde  sequitur  ut  etiam 
sine  tali  ulla^  salsa  materia, -ex  frigore  solo  possit 
proficisci..  Aliae  causae  excitantes  morbi  putantur 
esse  vehementes  exercitationes  vocis,  ut  inter  cla¬ 
mandum  cantandumve ;  verisimileque  est  has  in¬ 
terdum  morbum  movere.  Ea  quoque  irritatio  quae 
dentitione  vermibusve  movetur,  potest  interdum 
satis  esse  ad  morbum  excitandum ;  saepeque  acci¬ 
dit,  ut  nulli  alii  causae  referri  possit,  maxime  ew 
species  quam  spasmodicam  esse  jam  proposuit 

DE  RATIONE  HUNC  MORBUM  CURANDI. 

Cum  causas  jam  proposuerim  unde  terribilis 
iste  morbus  proficisci  existimatur,  proximum  est 
ut  quaeramus  quibus  remediis  hx  optime  depel¬ 
lantur,  atque  ita  corpus  ad  sanitatem  perducatur. 
Consilium  autem,  in  hoc  morbo  curando,  .triplex 
.est :  primum,  inflammationem  discutere  quse  in 
aspera  arteria  sita  est ;  deinde,  materi®  membra- 
nos®  qu®  in  itinere  reperitur  expuitioni  favere ; 
et  denique,  strangulationem  ex  spasmo  glottidis 
•arcere.  > 

Ad  primam  partem  autem  consilii  implendam, 
optimum  .pr®sidium  sanguinis  missio  est.  Hic, 
igitur,  ubi  morbus  recens  est,  atque  puer  plenus 
et  robustus,  mitti  protinus  debet,  incisa  vena, 
m agnaque  copia  simul  detrahi,  idque  iterum  ter- 
tioque  fieri  debet,  donec  signa  se  remittere  inci¬ 
piunt.  Si  mature  mittitur  sanguis,  optimum  est 
satis  magna  copia  protinus  mittere;  plurimum 
enim  pertinet  ad  rem  inflammationem  initio  co- 

hibere,  quae  si  ingravescit,  non  liceat  fortasse 
aegrum  debilitare  sanguine  satis  magna  copia 
misso.  Sanguis  autem  optime  mittitur  ex  bra¬ 
chio;' id  quod  sine  difficultate  fit.  infante  unius 
vel  duorum  annorum ;  potest  quoque  ex  vena  ju¬ 
gulari  exteriore, '  arteriave  temporali,  commode 
mitti.  Cucurbitulae  quoque  pectori  admotae  plu-  * 
rimum  valent,  siquidem  bis  quoque  magna  copia 
sanguinis  detrabi  potest ;  et  hirudines  magis  uti¬ 
les  sunt,  ut  quae  affigi  possint  protinus  super 
morbi  sedem.  Haec  igitur  in  pueris  imbecillis, 
iisve  qui  jam  morbo  multum  debilitantur,  maxi¬ 
me  idonea  sunt.  At  copia  sanguinis  quae  mitti 
debet  pro  aetate  naturaque  corporis  aegri,  simul 
atque  pro  tempore  accessionis,  erit.  Igitur  puer 
unius  anni  potest  sustinere  missionem  duarum 
unciarum,  bimus  autem  trium,  quadrimus  sex 
unciarum  jacturam  facile  tolerat,  caeterique  pro 
aetate  aliisque  rebus. 

Post  sanguinis  missionem  vomitoria  sunt,  quae 
admodum  adjuvant  ad  actionem  auctam  cordis 
arteriarumque  imminuendam,  qua  sanguis  minore 
copia,  minoreque  impetu,  ad  sedem  morbi  fertur. 
-Sub  eorum  usu  pulsus  semper  sedantur,  faciesque 

pallescit ;  id  quod  ostendit  imminutam  actionem 
generis  vasculosi.  Ad  hoc  malum  igitur,  ubi  re¬ 
cens  est,  atque  adeo  ubi  inveteravit,  vomitoria 
bene  adaptantur.  A  quibusdam  tamen  putatur 
haec  medicamenta  non  ita  dari  debere  ut  vomi¬ 
tum,  sed  ut  nauseam,  moveant ;  atque  ita  in  exi¬ 
guis  copiis  solum  adhibent.  Nihil  tamen  prohi¬ 
bere  videtur,  ne  ventriculus  summo  commodo 
onere  suo  primum  liberetur;  posteaque  tartras 
antimonii,  ita  datus  ut  nauseam  moveat,  multum 
prodest,  actionem  vasorum  cohibendo,  corpusque 
universum  quodammodo  sedando. 

Sequitur  balneum  calidum,  quod,  simul  cum 
hirudinibus  gutturi  admotis,  tartrateque  antimo¬ 
nii,  ut  supra  dictum  est,  dato,  potest  vehementer 
adjuvare  inter  initia  hujus  morbi,  et  etiam  ubi 
paulum  processit.  Hoc  enim  modo  sanguis  cse- 
terique  humores  cutem  versus  depelluntur,  actio¬ 
que  cordis  et  arteriarum  mirum  in  modum  coer¬ 
cetur  ;  quinetiam  pedes  in  calidam  aquam  demi¬ 
sisse,  interdum  corpus  admodum  sedat.  Opera 
tamen  danda  est  nequando  aqua  nimis  caleat; 
siquidem  infervens  aqua,  plane  contrarium  effec¬ 
tum  ab  eo  qui  postulatur,  esset  effectura. 

Vesicatoria  quoque,  uti  in  multis  aliis  inflam¬ 
mationibus,  ita  in  hac  multum  proficere  possunt. 
Itaque  ubi  sanguis  justa  copia  jam  missus  est, 
amplum  vesicatorium  aut  super  pectus  aut  cervi¬ 
cem  injeci  debet.  Quidam  malunt  protinus  super 
guttur  admovere,  quod  tamen  periculosum  est,  ex 
irritatione  tam  prope  sedem  morbi  excitata.  Mo¬ 
dus  autem  quo  vesicatoria  valent,  putatur  esse 
depellendo  irritationem  foras,  atque  ita  tollendo 
a  parte  magis  ad  vitam  necessaria.  Vesicatorium 
autem  amplum  esse  debet,  in  omnibus  inflamma¬ 
tionibus  ;  siquidem,  ubi  exiguum  est,  corpus  ac¬ 
cendit,  viresque  aegri  frangit,  neque  tamen  valet 
ad  morbum  solvendum. 

Quam  utilia  autem  sint  remedia  purgantia 
initio  omnium  morborum  qui  inflammationem 
habent,  medici  una  voce  fatentur,  eademque  in 
hoc  summo  praesidio  sunt;  quinetiam  iis  aliqui 
pene  solis  confidunt.  Ex  his  optimum  fortasse 
submurias  hydrargyri  est,  cujus  boni  eflPectus  a 
quibusdam  proprietati  ejus  purganti  omnino  tri¬ 
buuntur,  ideo  quia  saepe  annotatum  est,  omnia 
signa  multum  leniri  post  dejectiones  virides  co- 
piosasque.  Hoc  tamen  medicamentum  vehem  en- 

ter  prodesse  cognitum  est,  neque  tamen  in  alvum 
ullo  modo  agere ;  ita  ut  elFectus  ejus  ex  aliis  pro¬ 
prietatibus  manifeste  pendeant.  Si  mature  datur 
satisque  magna  copia,  semper  adjuvat,  itaque 
nunquam  praetermitti  debet ;  unum  aut  alterum 
granum  puero  unius  vel  duorum  annorum  com¬ 
mode  datur,  majorque  modus  prout  aetas  susti- 
neat.  Alterum  autem  consilium  medendi  jam 
proposui  esse,  membranae,  quae  in  aspera  arteria  est 
excreationi  favere;  id  quod  optime  assequimur 
medicamentis  vomitoriis,  balneoque  et  potionibus 
tepidis ;  ad  haec,  vapore  ferventis  aquae,  per  in¬ 
strumentum  ad  id  aptum,  in  pulmonem  accepto. 
Hoc  mihi  esse  videtur  optimus  modus  laxandi 
disjungendique  crustam  membranosam  quae  iter 
intercludit.  Ad  hoc  igitur  instrumentum  ido¬ 
neum  nuper  repertum  est  Edinhurgi,  ingenioso 
quodam  medicinae  studioso,  quod  ita  fabricatur 
ut  vapor,  sine  ullo  incommodo  ex  calore,  duci 
spiritu  possit ;  vel  ut  idem  vapor  in  ullam  par¬ 
tem  corporis  satis  magno  impetu  dirigatur.  Quo¬ 
niam  vero  mihi  videtur  plurimum  pertinere  ad 
rem  ut  haec  crusta  tollatur,  non 'alienum » esse  vi- 

detur  ut  hic  instrumentum  breviter  describam, 
quod  multum  boni  pollicetur,  non  modo  in  hoc 
morbo,  sed  etiam  in  midtis  aliis  gutturis  aurium¬ 
que  et  aliarum  partium  vitiis.  In  ostium  igitur 
vasis  stannei,  ad  magnitudinem  peneque  ad  for¬ 
mam  vulgaris  vasis  ad  vinum  continendum,  duae 
fistulae  stanneae  ad  tertiam  partem  pollicis  in  dia- 
metro,  inserantur ;  ex  quibus  altera  subter  aquam 
ad  dimidium  pollicem  descendit;  altera  habet 
extremam  partem  suam  patulam,  paulo  infra  cer¬ 
vicem  vasis,  supraque  aquam.  Vas  autem  aqua 
fervente  ad  dimidiam  partem,  aut  ad  duas  tertias 
partes,  impletur.  Extremae  partes  fistularum 
autem  quae  extra  vas  sunt  ita  instruuntur,  ut  in 
os  commode  accipiantur;  fistulaeque  ipsae  simul 
cervici  vasis  subere,  per  quod  transmittuntur,  af¬ 
figuntur,  subere  et  fistulis  ita  inter  se  congluti¬ 
natis  ut  neque  motum  admittant,  neque  Vaporis 
egressum.  Utilitas  autem  duarum  fistularum 
haec  est ;  ut,  quo  tempore  vapor  per  brevem  fis¬ 
tulam  ducitur,  aer  per  alteram,  ad  amissionem 
vaporis  resarciendam,  irruat;  atque  ita  vapor 
refrigeratur,  redditurque  aptior  quo  in  pulmo- 

nem  accipiatur.  Quod  si  vapor  in  partem  ex¬ 
teriorem  dirigendus  est,  solum 
necesse  est  ut  minister  per 
longam  fistulam  flet ;  ad  hoc 
vero  necessarium  est  ut  aqua, 
subjecto  calore,  calida  retinea¬ 
tur.  Subjunxi  formae  instru¬ 
menti  descriptiunculam, uti  post 
Hercy,  nuper  decessum,  ad¬ 
auctum  est. 

Tertium  autem  consilium  curandi  est,  strangm 
lationem  arcere ;  id  quod  partim  afficitur  iis  re¬ 
mediis  quibus  spasmus  solvitur,  qualia  sunt  opi¬ 
um,  aether,  et  iis  similia;  solum  vero  quod  pue¬ 
rum  tutum  praestat  ab  bac  terminatione,  est  inci¬ 
sio  asperae  arteriae,  ubi  per  hanc  materia  evocatur. 
Quamvis  perpauca  exempla  sunt  in  quibus  boc 
fecisse  valuit,  tamen  non  praetermittendum  est, 
ubi  caetera  omnia  remedia  fallunt ;  quinetiam  in 
boc  exemplo  morbi  quod  memoriin  prodidit  Che- 
YALiEPi,  videtur  strangulationem  interdum  ac- 


*  Mr  Chevalier’s  Case,  Med.  Chir.  Trans.” 

cidisse  citra  effusionem  lymphae  coagulabilis  5 
ideoque  si  mucus  materiaque  purulenta  ejicitur^ 
verisimile  est  ut  vita  servetur. 

Superest  ut  pauca  dicam  de  curatione  alterius 
speciei  Cynanches  Trachealis,  sive  Spasmodicae; 
Ubi  igitur  puellas  plenas  atque  robustas,  ut  solet, 
afficit,  idonea  sunt  sanguinis  missio,  purgantia^ 
interdumque  vomitoria;  spasmus  vero  laryngis 
aethere  mature  dato  saepe  depellitur.  Quod  si  hic 
morbus  infantem  male  habet,  medici  est  quaerere 
quae  sit  conditio  gingivarum  et  intestinorum ;  quae, 
ubi  irritantur  aut  dentitione,  aut  vermibus,  ad 
solita  eorum  malorum  remedia  confugiendum  erit. 


FINIS. 


'•V>, 


'(I®?'- 


-p.,,  mv:r. 

■  ■'■  ’  MMiHOAfil  HCt  .  3S. 


vm'. 


' :/ 


■■ 


.  Y. 


'  ,  rr* , 

•■-  '>Y. 


‘  ■•\.  VvY  4ii)iT4u' ,-  ’-...' 

kjrh‘..jiJi3  31101  i£.i n»  t:‘b  ^ix 

;se‘;'iboingcq8  ;vna  ,(»iifi!irfojnT  ?.3fbncfiT(3' wmqs  _ 

<j3lo*  lrr;8isi8i/<!<)ii>Mpj£  afinalq  afilbjjqiHiis?  IsfU 

,  •  '  ©  -  T' ■•‘'■i?H' 

vfiiliiBgiuq  ,iOlm(ts  Ri0^^Jg£s^iJ^  ^fm55  issuoi)? 


^r- 


\\  i-.  •■-• 

.I»,  I'.. 


ioiJb‘ii0  '^^1^01  moioxiioi  a0dioiii 


i 


,«ifp ;  miiioifij^jiii  amiji?i:gnfg,obib06o  iia  seiip 


iu  .^jxdimto?  ilii.  V3fl0i.1il0s»b  'hm  idi/ 


jh5>  ii!0bii3(gi/li?oj#  /fiinol^nr^fiiinoo  i*® 

*  i  ’  .  *.  •.  *  A  :  *<•  i  3V> ,  •, 


4f 


c«V' 


iV.  .  ■■■ 


*•",•  7 

{•^  ..Vr 


HT-Xl  1 


■  -j*,- 

■  :■  ' 


\ 


•'  v^'  ' 


'i(^ 


V 


#',ili'  *. 

-Y  «Iw- 


■.'>V' 


4;l^' ^ - 


'^'•‘r  ‘  o'*  ■  ■• 

■,..  •*’ .  *  »;• ..  ' 


Wy4|P  ■ 


;*■ 


'-  f  •-■' 'jvj 

'  •  ^  , ,  ■  ■:■;  ‘  .,  m&i 


!1V-' 


;9S  :.• 


-.  -f/v;-;  >.- 

■  i*:  'i*.'.»  •■'  ■' , 

Y... 


,  ,  >:  ■  y  ■  >■  ;\'' ,  vi-*;.  -  •:  •  .  .  .  'V 

, ■ ■■"  •.  'rm? 


m 


A  1 

:-v  '  .  •  '< 

M  • 


s- 


^  "  2'  ?\  <  i  ■’  *  '  ■  V 

■'..4  ■?',  >  .  '  , 


i 


“i  \  i 


-• 

^  . 


•■'  J-W 


'  <  ri''V?V 


•''I''  ^  *  .  '•».  ..  :'  .  , 


.;i  " 


'■■«(,>  ■'* 

v':  ■  ■  .'jf.  .,-)Sl 

■’  ,'f\ 


!  .* 


.y<*^>'i'4  ■  '  ' 


■fV--  /'■ 


^  .1 


^  rtr/.  ‘f  s 


,  / 


V.  ■  ^  J  r:'-- 


Tyi  <4tSit.'.  ''(M 


‘-.  -(Ar  ^  • ,  > 

,  • ,  •  '  /  ■  V  * 


;■{  V  :■!  ir'  s'  m  <  jt^A  7  a  5i  .  ':s 


“*  *  »  t  ‘I  T  >  »■  «  - 


-  -M  -:7< 


7v^'.«7.^3f  ■':#■'  T-*'.  ';.* 


~i.v  •'  ■ 

fJt.  .')-^  lA-lv 

■  ;  I  ••*■  /. 


•  t  a^y 


V,  .  r-r;  ■,  ■;''<■  • 


U.KW“S'.-  1 

"  .  ■  '  'l 


#■•■ 


,  7  '■■■'S^eJSv 


